ระเบียบคณะกรรมการป้องกันและปราบปรามการทุจริตแห่งชาติว่าด้วยเสื้อเกราะป้องกันกระสุนหรือป้องกันสะเก็ดระเบิดและรถยนต์หุ้มเกราะป้องกันกระสุนพ.ศ. ๒๕๖๓ โดยที่เป็นการสมควรกำหนดหลักเกณฑ์และวิธีการในการกำกับดูแลการมี การใช้และการเก็บรักษาเสื้อเกราะป้องกันกระสุนหรือป้องกันสะเก็ดระเบิดและรถยนต์หุ้มเกราะป้องกันกระสุนเพื่อประโยชน์ในการปฏิบัติหน้าที่ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตกฎหมายว่าด้วยความผิดเกี่ยวกับการเสนอราคาต่อหน่วยงานของรัฐ และกฎหมายอื่นที่เกี่ยวข้องและการบังคับใช้กฎหมายอย่างมีประสิทธิภาพ รวมทั้งเพื่อใช้คุ้มครองป้องกันสถานการณ์ใดที่เป็นภัยหรืออาจเป็นภัยอันเกิดจากบุคคลหรือกลุ่มบุคคลที่ก่อให้เกิดความไม่สงบสุขทำลาย หรือทำความเสียหายต่อชีวิต ร่างกาย ทรัพย์สินของประชาชนหรือของรัฐ ให้กลับสู่สภาวะปกติเพื่อให้เกิดความสงบเรียบร้อยของประชาชนหรือความมั่นคงของรัฐ และเพื่อประโยชน์ในการควบคุมการใช้งานและการดูแลรักษาให้มีประสิทธิภาพอาศัยอำนาจตามความในมาตรา ๑๕๗ แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. ๒๕๖๑ ประกอบพระราชบัญญัติควบคุมยุทธภัณฑ์ พ.ศ. ๒๕๓๐ คณะกรรมการป้องกันและปราบปรามการทุจริตแห่งชาติจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตแห่งชาติว่าด้วยเสื้อเกราะป้องกันกระสุนหรือป้องกันสะเก็ดระเบิด และรถยนต์หุ้มเกราะป้องกันกระสุนพ.ศ. ๒๕๖๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑) ระเบียบคณะกรรมการป้องกันและปราบปรามการทุจริตแห่งชาติ ว่าด้วยการกำกับดูแล การใช้และการเก็บรักษาเสื้อเกราะป้องกันกระสุนหรือป้องกันสะเก็ดระเบิดพ.ศ. ๒๕๕๖(๒)ระเบียบคณะกรรมการป้องกันและปราบปรามการทุจริตแห่งชาติ ว่าด้วยการมีและการใช้รถยนต์หุ้มเกราะป้องกันกระสุนพ.ศ. ๒๕๖๐ข้อ๔ ในระเบียบนี้เสื้อเกราะ หมายความว่า เสื้อเกราะป้องกันกระสุนหรือป้องกันสะเก็ดระเบิดที่สำนักงานได้รับอนุญาตให้มีและใช้ตามกฎหมายรถยนต์หุ้มเกราะป้องกันกระสุน หมายความว่า รถยนต์พร้อมอุปกรณ์ในการป้องกันชีวิตหรือร่างกายบุคคลจากการประทุษร้ายโดยอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน ที่สำนักงานได้รับอนุญาตให้มีและใช้ตามกฎหมายผู้อนุญาต หมายความว่า เลขาธิการหรือผู้ซึ่งปฏิบัติราชการแทนเลขาธิการผู้รับอนุญาตหมายความว่า ผู้ซึ่งได้รับอนุญาตให้ครอบครองและใช้เสื้อเกราะ หรือได้รับอนุญาตให้ใช้รถยนต์หุ้มเกราะป้องกันกระสุนนายทะเบียนหมายความว่า ผู้ซึ่งเลขาธิการมอบหมายให้ปฏิบัติหน้าที่ควบคุมดูแลการครอบครอง การใช้ และการเก็บรักษาเสื้อเกราะและรถยนต์หุ้มเกราะป้องกันกระสุนข้อ ๕ ให้ประธานกรรมการป้องกันและปราบปรามการทุจริตแห่งชาติรักษาการตามระเบียบนี้ในกรณีที่มีปัญหาเกี่ยวกับการบังคับใช้หรือการปฏิบัติตามระเบียบนี้ให้คณะกรรมการป้องกันและปราบปรามการทุจริตแห่งชาติมีอำนาจตีความและวินิจฉัยชี้ขาดคำวินิจฉัยของคณะกรรมการ ป.ป.ช. ให้เป็นที่สุดหมวด ๑บททั่วไป ข้อ๖ ให้สำนักงานดำเนินการจัดให้มีเสื้อเกราะและรถยนต์หุ้มเกราะป้องกันกระสุนสำหรับไว้ใช้ในราชการตามกฎหมายระเบียบ ข้อบังคับ หรือประกาศที่ใช้บังคับตามความจำเป็นเหมาะสม เพื่อประโยชน์ในการปฏิบัติหน้าที่ราชการข้อ ๗ การใช้เสื้อเกราะและรถยนต์หุ้มเกราะป้องกันกระสุนของสำนักงานให้ใช้เฉพาะเพื่อประโยชน์ในการปฏิบัติหน้าที่และเพื่อประโยชน์ของทางราชการเท่านั้นข้อ๘ ให้สำนักงานจัดให้มีสถานที่เก็บรักษาเสื้อเกราะหรือรถยนต์หุ้มเกราะป้องกันกระสุนที่มั่นคง แข็งแรงและปลอดภัยยังที่ทำการสำนักงานหรือสถานที่อันสมควรอันจะทำให้การเก็บรักษามีความปลอดภัยข้อ๙ การอนุญาตให้ใช้เสื้อเกราะหรือรถยนต์หุ้มเกราะป้องกันกระสุนให้อนุญาตได้คราวละไม่เกินหนึ่งปีข้อ ๑๐ ให้ประธานกรรมการป.ป.ช. และกรรมการ ป.ป.ช. เป็นผู้มีสิทธิที่จะครอบครองและใช้เสื้อเกราะ หรือใช้รถยนต์หุ้มเกราะป้องกันกระสุนตามระเบียบนี้หมวด ๒การอนุญาต ข้อ๑๑ ผู้ขออนุญาตครอบครองและใช้เสื้อเกราะและใช้รถยนต์หุ้มเกราะป้องกันกระสุนต้องเป็นบุคคลดังต่อไปนี้(๑)กรรมการไต่สวนที่เป็นบุคคลผู้เชี่ยวชาญหรือผู้ทรงคุณวุฒิ(๒)หัวหน้าพนักงานไต่สวน พนักงานไต่สวน(๓)พนักงานเจ้าหน้าที่ในกรณีที่มีความจำเป็นเพื่อประโยชน์ของทางราชการในการปฏิบัติงานในพื้นที่ที่มีความเสี่ยงภัยตามกฎหมายว่าด้วยการรักษาความมั่นคงภายในราชอาณาจักรผู้อนุญาตอาจอนุญาตให้ผู้ขออนุญาตใช้เสื้อเกราะและรถยนต์หุ้มเกราะป้องกันกระสุนร่วมกับบุคคลที่สนับสนุนการปฏิบัติงานในพื้นที่ที่มีความเสี่ยงภัยเป็นการชั่วคราวด้วยก็ได้ข้อ๑๒ บุคคลผู้ขออนุญาตตามข้อ ๑๑ ต้องมีคุณสมบัติดังต่อไปนี้(๑)ไม่เคยมีพฤติการณ์เสื่อมเสียเกี่ยวกับการใช้เสื้อเกราะและรถยนต์หุ้มเกราะป้องกันกระสุน(๒)ไม่อยู่ระหว่างถูกดำเนินการทางวินัยหรือลงโทษทางวินัยเกี่ยวกับการใช้อาวุธปืน เครื่องกระสุนปืนยุทธภัณฑ์และอุปกรณ์เกี่ยวข้องข้อ ๑๓ ในการอนุญาตให้ครอบครองและใช้เสื้อเกราะหรือรถยนต์หุ้มเกราะป้องกันกระสุนให้ผู้อนุญาตพิจารณาอนุญาตให้กับผู้รับอนุญาตได้ตามความจำเป็นเพื่อป้องกันอันตรายต่อชีวิตและทรัพย์สินของผู้รับอนุญาต และเพื่อป้องกันอันตรายจากการประทุษร้ายโดยอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน โดยผู้อนุญาตอาจกำหนดเงื่อนไขและพื้นที่การใช้ตามที่เห็นสมควรก็ได้ข้อ๑๔ เมื่อผู้อนุญาตเห็นสมควรหรือตามรายงานความเห็นของนายทะเบียนว่าผู้รับอนุญาตฝ่าฝืนหรือไม่ปฏิบัติตามเงื่อนไขที่ได้รับอนุญาตหรือขาดคุณสมบัติการได้รับอนุญาตตามข้อ๒๐ (๖) ผู้อนุญาตอาจเพิกถอนการอนุญาตให้ใช้เสื้อเกราะหรือรถยนต์หุ้มเกราะป้องกันกระสุนตามข้อ๒๒ (๕) ก็ได้ในกรณีที่ปรากฏว่ามีการฝ่าฝืนเงื่อนไขการได้รับอนุญาตหรือขาดคุณสมบัติตามวรรคหนึ่ง ให้ผู้อนุญาตพิจารณาเพิกถอนการอนุญาตและแจ้งให้นายทะเบียนดำเนินการตามหมวด๔ การเพิกถอนการอนุญาต การส่งคืน และการชดใช้ค่าเสียหายต่อไปในกรณีที่ปรากฏว่ามีการฝ่าฝืนเงื่อนไขการได้รับอนุญาตและปรากฏว่าเสื้อเกราะหรือรถยนต์หุ้มเกราะป้องกันกระสุนเกิดความเสียหาย สูญหายหรือชำรุดบกพร่องอันเนื่องมาจากความประมาทเลินเล่ออย่างร้ายแรงของผู้รับอนุญาตให้ถือเป็นความผิดทางวินัยหรือทางอาญา แล้วแต่กรณีข้อ ๑๕ ในการขออนุญาตให้ผู้ขออนุญาตยื่นคำขอต่อผู้อนุญาตโดยระบุเหตุผลและความจำเป็นต้องใช้เสื้อเกราะหรือรถยนต์หุ้มเกราะป้องกันกระสุนของสำนักงานเพื่อป้องกันอันตรายในชีวิตและทรัพย์สิน ตามแบบที่สำนักงานกำหนดต่อผู้บังคับบัญชาตามลาดับชั้นเพื่อให้รับรองเหตุผลและความจำเป็น ก่อนเสนอคำขอต่อผู้อนุญาตข้อ ๑๖ เมื่อผู้รับอนุญาตได้รับอนุญาตตามข้อ๑๕ แล้ว ให้ผู้รับอนุญาตขอรับเสื้อเกราะหรือรถยนต์หุ้มเกราะป้องกันกระสุนเพื่อนำไปใช้ในทางราชการต่อนายทะเบียน ตามแบบที่สำนักงานกำหนดในกรณีที่มีเหตุจำเป็นเร่งด่วนที่ไม่อาจยื่นคำขอเพื่อให้รับรองเหตุผลและความจำเป็นตามข้อ๑๕ ได้ ผู้ขออนุญาตอาจขอใช้เสื้อเกราะหรือรถยนต์หุ้มเกราะป้องกันกระสุนต่อผู้อนุญาตได้โดยตรงด้วยวาจาและเมื่อได้รับอนุญาตแล้วให้ผู้รับอนุญาตทำหลักฐานการขอใช้เสนอผู้อนุญาตภายในสามวันทำการนับแต่วันที่ได้รับอนุญาตเพื่อเก็บไว้เป็นหลักฐานข้อ ๑๗ ให้ผู้รับอนุญาตใช้เสื้อเกราะของสำนักงานปฏิบัติ ดังต่อไปนี้(๑) ใช้เสื้อเกราะด้วยตนเอง เว้นแต่ในกรณีที่มีความจำเป็นอาจให้บุคคลอื่นที่เกี่ยวข้องกับการปฏิบัติหน้าที่ของผู้รับอนุญาตใช้เสื้อเกราะเพื่อความปลอดภัยในชีวิตและทรัพย์สินตามระเบียบนี้ได้(๒)ดูแลรักษาเสื้อเกราะด้วยความระมัดระวัง และปฏิบัติตามคำแนะนำการใช้และบำรุงรักษาเสื้อเกราะอย่างเคร่งครัดเสมือนเป็นทรัพย์สินของตนเอง(๓) รายงานเป็นหนังสือต่อผู้อนุญาตหรือนายทะเบียนในทันทีที่เกิดการชำรุดสูญหายบุบสลาย เสียหาย ถูกทำลายหรือถูกยึดโดยเจ้าพนักงาน(๔) นำส่งคืนนายทะเบียนภายในเวลาตามที่ได้รับอนุญาต หรือทันทีที่เสร็จสิ้นภารกิจหรือเมื่อถูกเพิกถอนการอนุญาต หรือเมื่อครบกำหนดอนุญาต หรือเมื่อผู้อนุญาตมีคำสั่งให้ส่งคืน(๕) ชดใช้ความเสียหายอย่างใด ๆ ที่เกิดขึ้น เว้นแต่ความเสียหายนั้นเกิดเพราะเหตุสุดวิสัยหรือเกิดจากการใช้งานตามปกติ(๖) ปฏิบัติการอื่นใดที่เกี่ยวข้องตามที่ผู้อนุญาตเห็นสมควรการรายงานตาม(๓) และการนาส่งคืนตาม (๔) ให้เป็นไปตามแบบที่สำนักงานกำหนดข้อ ๑๘ การขอใช้รถยนต์หุ้มเกราะป้องกันกระสุนให้ผู้รับอนุญาตปฏิบัติตามข้อ ๑๗ (๒) (๓) (๔) (๕) และ (๖) ด้วย และมีหน้าที่รายงานสภาพให้นายทะเบียนทราบทุกหนึ่งเดือนห้ามมิให้ผู้รับอนุญาตนำรถยนต์หุ้มเกราะป้องกันกระสุนไปใช้ในการอื่นที่มิใช่เป็นไปเพื่อประโยชน์ของทางราชการหรือนอกเหนือความจำเป็นในการใช้และเมื่อมีการใช้รถยนต์หุ้มเกราะป้องกันกระสุนเสร็จสิ้นแล้วให้นำมาเก็บไว้ในสถานที่เก็บรักษาโดยเร็วพร้อมทั้งรายงานให้นายทะเบียนทราบข้อ ๑๙ ห้ามมิให้ผู้รับอนุญาตทำการทดสอบประสิทธิภาพเสื้อเกราะหรือทำการทดสอบหรือแก้ไขดัดแปลงรถยนต์หุ้มเกราะป้องกันกระสุน ในทุกกรณีการกระทำอันเป็นการฝ่าฝืนความในวรรคหนึ่ง ให้ถือเป็นความผิดวินัยหมวด ๓นายทะเบียน ข้อ ๒๐ ให้เลขาธิการแต่งตั้งข้าราชการสำนักงานระดับไม่ต่ำกว่าผู้อำนวยการสำนักขึ้นไปคนหนึ่งหรือหลายคนตามความจำเป็นในการควบคุมกำกับดูแล การใช้เสื้อเกราะและรถยนต์หุ้มเกราะป้องกันกระสุนเป็นนายทะเบียนและอาจแต่งตั้งข้าราชการสำนักงานเป็นผู้ช่วยนายทะเบียนตามที่เห็นสมควรก็ได้โดยให้นายทะเบียนและผู้ช่วยนายทะเบียนมีหน้าที่และอำนาจ ดังต่อไปนี้(๑) การจัดระบบ จัดหา ควบคุมและเก็บรักษา(๒) การควบคุมการเบิกจ่ายให้เป็นไปด้วยความเรียบร้อย(๓)การตรวจสอบสภาพ ตรวจนับจำนวน และรายงานการใช้เสนอต่อผู้อนุญาต ดังนี้(ก) กรณีเสื้อเกราะ ให้รายงานทุกสิ้นเดือนกันยายนของทุกปี หรือตามที่ผู้อนุญาตเห็นสมควร(ข) กรณีรถยนต์หุ้มเกราะป้องกันกระสุน ให้รายงานทุกหกเดือน หรือตามที่ผู้อนุญาตเห็นสมควร(๔) การจัดทำบัญชีรับจ่ายยุทธภัณฑ์ตามแบบที่กำหนดในกฎกระทรวงว่าด้วยการนั้น(๕)การรายงานต่อผู้อนุญาตในทันทีเมื่อปรากฏว่าผู้รับอนุญาตเสียชีวิต หรือต้องระวางโทษจำคุก(๖) การรายงานความเห็นเสนอต่อผู้อนุญาตเพื่อเพิกถอนการอนุญาตเมื่อปรากฏว่า ผู้รับอนุญาตฝ่าฝืนหรือไม่ปฏิบัติเกี่ยวกับการใช้เสื้อเกราะและการใช้รถยนต์หุ้มเกราะป้องกันกระสุนและการห้ามทดสอบประสิทธิภาพเสื้อเกราะ หรือทำการทดสอบหรือแก้ไขดัดแปลงรถยนต์หุ้มเกราะป้องกันกระสุนตามข้อ๑๗ ข้อ ๑๘ และข้อ ๑๙ หรือเป็นบุคคลผู้ที่ขาดคุณสมบัติตามข้อ ๑๑ และข้อ ๑๒(๗) การรับส่งคืนเสื้อเกราะและรถยนต์หุ้มเกราะป้องกันกระสุนตามข้อ๒๓ หรือข้อ ๒๔ หรือรายงานต่อผู้อนุญาตตามข้อ ๒๕ วรรคสอง และข้อ ๒๖(๘)การติดตามหรือเรียกให้มีการชดใช้ค่าเสียหายตามข้อ ๑๗ (๕) และข้อ ๑๘ วรรคหนึ่ง และรายงานพร้อมความเห็นเสนอผู้อนุญาต(๙) การปฏิบัติอื่นใดที่เกี่ยวข้องตามที่เลขาธิการเห็นสมควรในการเสนอให้มีการจำหน่ายจากบัญชีรับจ่ายยุทธภัณฑ์หรือทำลายเสื้อเกราะและรถยนต์หุ้มเกราะป้องกันกระสุนให้ดำเนินการตามกฎหมาย ระเบียบ ข้อบังคับ หรือประกาศที่เกี่ยวข้อง หรือประกาศกระทรวงกลาโหมเรื่อง การกำหนดหลักเกณฑ์การปฏิบัติเกี่ยวกับยุทธภัณฑ์ประเภทที่ใช้สำหรับการป้องกันวัตถุระเบิดข้อ ๒๑ ให้นายทะเบียนมีหน้าที่รายงานและเสนอความเห็นต่อเลขาธิการเพื่อปฏิบัติตามพระราชบัญญัติควบคุมยุทธภัณฑ์ พ.ศ. ๒๕๓๐หมวด ๔การเพิกถอนการอนุญาตการส่งคืน และการชดใช้ค่าเสียหาย ข้อ ๒๒ ผู้รับอนุญาตอาจถูกเพิกถอนการอนุญาตได้ในกรณี ดังต่อไปนี้(๑) พ้นจากตำแหน่งตามข้อ ๑๑(๒) ขาดคุณสมบัติโดยมีพฤติการณ์เสื่อมเสียตามข้อ ๑๒(๓) ไม่ปฏิบัติตามคำสั่งของผู้บังคับบัญชา หรือฝ่าฝืนระเบียบข้อบังคับ คำสั่ง หรือประกาศที่ออกโดยอาศัยอำนาจตามกฎหมาย(๔) ถูกตั้งคณะกรรมการสอบสวนทางวินัยเกี่ยวกับการใช้เสื้อเกราะหรือรถยนต์หุ้มเกราะป้องกันกระสุน(๕) เมื่อผู้อนุญาตเห็นสมควรโดยมีพฤติการณ์ที่อาจทำให้เพิกถอนการอนุญาตหรือตามรายงานความเห็นของนายทะเบียนตามข้อ ๒๐ (๖)ข้อ๒๓ ในการส่งคืนเสื้อเกราะหรือรถยนต์หุ้มเกราะป้องกันกระสุนให้ถือปฏิบัติ ดังต่อไปนี้(๑) การส่งคืนภายในเวลาที่ได้รับอนุญาต หรือเมื่อเสร็จสิ้นภารกิจหรือเมื่อถูกเพิกถอนการอนุญาตหรือเมื่อครบกำหนดการอนุญาตหรือเมื่อผู้อนุญาตมีคำสั่งให้ส่งคืนตามข้อ ๑๗ (๔) หรือข้อ ๑๘ ให้ผู้รับอนุญาตส่งคืนเสื้อเกราะหรือรถยนต์หุ้มเกราะป้องกันกระสุนให้แก่นายทะเบียนทันที ทั้งนี้ ต้องไม่เกินห้าวันนับแต่เวลาที่การอนุญาตสิ้นสุดลงหรือวันเสร็จสิ้นภารกิจ หรือมีคำสั่งเพิกถอนหรือเมื่อครบกำหนดการอนุญาต(๒) ผู้รับอนุญาตเสียชีวิต ให้ส่งคืนภายในสิบวันนับแต่วันที่ผู้รับอนุญาตเสียชีวิตข้อ ๒๔ เมื่อผู้อนุญาตมีคำสั่งเพิกถอนตามข้อ๑๔ และข้อ ๒๒ และผู้รับอนุญาตไม่ปฏิบัติตามคำสั่งโดยไม่ส่งคืนเสื้อเกราะและรถยนต์หุ้มเกราะป้องกันกระสุนตามข้อ๒๓ ให้นายทะเบียนมีอำนาจเรียกคืนเสื้อเกราะหรือรถยนต์หุ้มเกราะป้องกันกระสุนจากผู้รับอนุญาตหรือผู้ครอบครองรวมถึงการเรียกค่าเสียหายที่เกิดขึ้น แล้วแต่กรณีข้อ๒๕ ในกรณีผู้รับอนุญาตเสียชีวิต ให้บุคคลใดบุคคลหนึ่งดังต่อไปนี้มีหน้าที่ส่งคืนเสื้อเกราะแทนผู้รับอนุญาต(๑) ผู้บังคับบัญชาของผู้รับอนุญาต(๒) ผู้จัดการมรดกหรือทายาทของผู้รับอนุญาต(๓) ผู้ที่ครอบครองในกรณีที่ปรากฏว่าเสื้อเกราะที่รับอนุญาตสูญหาย ถูกทำลาย หรือชำรุดบกพร่องจนไม่สามารถนำส่งคืนได้ ให้บุคคลตามวรรคหนึ่งแจ้งให้นายทะเบียนทราบโดยทันทีเพื่อรายงานผู้อนุญาตให้มีการเรียกคืนเงินหรือชดใช้ค่าเสียหายต่อไปข้อ๒๖ ในกรณีที่รถยนต์หุ้มเกราะป้องกันกระสุนสูญหายถูกทำลาย หรือชำรุดบกพร่องจนไม่สามารถนำส่งคืนได้ ให้นำความในข้อ ๒๕ วรรคสอง มาใช้บังคับโดยอนุโลมข้อ๒๗ ในการชดใช้ค่าเสียหายตามระเบียบนี้ให้ดำเนินการตามกฎหมายว่าด้วยความรับผิดทางละเมิดของเจ้าหน้าที่และระเบียบที่เกี่ยวข้องข้อ๒๘ ในกรณีที่เสื้อเกราะและรถยนต์หุ้มเกราะป้องกันกระสุนหมดอายุการใช้งานเสื่อมสภาพ หรือชำรุดจนไม่อาจใช้ประโยชน์ได้นอกจากกรณีการจำหน่ายจากบัญชีรับจ่ายยุทธภัณฑ์ให้ดำเนินการตามกฎหมายหรือระเบียบ ข้อบังคับ หรือประกาศที่ใช้บังคับบทเฉพาะกาล ข้อ๒๙ บรรดาการใด ๆ ซึ่งได้ดำเนินการไปแล้วตามระเบียบคณะกรรมการป้องกันและปราบปรามการทุจริตแห่งชาติ ว่าด้วยการกำกับดูแล การใช้และการเก็บรักษาเสื้อเกราะป้องกันกระสุนหรือป้องกันสะเก็ดระเบิดพ.ศ. ๒๕๕๖ และระเบียบคณะกรรมการป้องกันและปราบปรามการทุจริตแห่งชาติว่าด้วยการมี และการใช้รถยนต์หุ้มเกราะป้องกันกระสุนพ.ศ. ๒๕๖๐ ก่อนวันที่ระเบียบนี้ใช้บังคับ ให้ถือเป็นอันใช้ได้ และให้ดำเนินการต่อไปตามระเบียบนี้ประกาศ ณวันที่ ๔ มิถุนายน พ.ศ. ๒๕๖๓พลตำรวจเอกวัชรพล ประสารราชกิจประธานกรรมการป้องกันและปราบปรามการทุจริตแห่งชาติพิไลภรณ์/จัดทำ๕ สิงหาคม ๒๕๖๓สุภาทิพย์/ตรวจ๖ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๔๘ ก/หน้า ๑๐/๓๐ มิถุนายน ๒๕๖๓